Legal Document

Category: 196

Text:
21.   ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Α. 69809/154 της 24/28 Σεπτ.  1963 (ΦΕΚ Β΄ 438) Περί εκτελέσεως των έργων του προγράμματος δημοσίων επενδύσεων. Έχοντες υπ’ όψιν τας διατάξεις: 1)Του άρθρ. 2 του Νόμ. 2212/52 «περί αναγραφής εις τον κρατικόν Προϋπολογισμόν από του οικονομικού έτους 1952-53 και εφεξής πιστώσεων δια δαπάνας προβλεπομένας υπό των συμβάσεων μετά της Δ.Ο.Σ. και Ο.Κ.Α. κλπ.» και 2)Της παρ. 2, του άρθρ. 1 του Β.Δ. 120/1960 «περί ρυθμίσεως αρμοδιοτήτων συναφών προς έργα δημοσίων επενδύσεων», αποφασίζομεν: 1.Η εκτέλεσις των εμπιπτόντων εις την αρμοδιότητα του καθ’ ημάς Υπουργείου έργων, του προγράμματος των Δημοσίων Επενδύσεων, ενεργείται κατά τας διατάξεις του Νόμ. 5367/1932 «περί εκτελέσεως των δημοσίων έργων» και των κατ’ εξουσιοδότησιν του Νόμου τούτου εκδοθέντων Δ/των. Παρεκκλίσεις από των ως άνω διατάξεων επιτρέπονται κατά την διαδικασίαν του άρθρ. ΙΙ του Ν.Δ. 2386/1953 «περί ενοποιήσεως και αποκεντρώσεως των Τεχνικών Υπηρεσιών του Κράτους». 2.Επί των ως άνω έργων, ειδικώς ως προς την δυναμικότητα των εργολαβικών πτυχίων, ισχύει η υπ’ αριθ. Α. 50804/29.8.60 (ΦΕΚ 401 τ.Β΄) ημετέρα. 3.Από της δημοσιεύσεως της παρούσης ανακαλείται η υπ’ αριθ. Α. 12318/31.1.63 απόφασις ημών. Σελ. 130,06(δ) 244-92